**TEHNIČNO POROČILO**

**SPLOŠNA NAVODILA IN OPOZORILA GLEDE UPORABE NAČRTA**

PRED IZDELAVO PONUDB IN IZVEDBO PROJEKTA JE POTREBNO IZDELATI DELAVNIŠKO DOKUMENTACIJO SKLADNO Z NAČRTOM. NAČRT JE POTREBNO UPOŠTEVATI V CELOTI (RISBE, OPISI IN POPISI). V PRIMERU TISKARSKIH NAPAK IN MOREBITNIH NESKLADIJ V PROJEKTU, JE PONUDNIK ALI IZVAJALEC DOLŽAN NA TO OPOZORITI ODGOVORNEGA PROJEKTANTA NAČRTA ARHITEKTURE.

PONUDNIK ALI IZVAJALEC JE DOLŽAN OPOZORITI NA MOREBITNO TEHNIČNO POMANJKLJIVOST IZVEDBENIH DETAJLOV, RISB, OPISOV ALI POPISOV. PREDLOGE POTRDITA ODGOVORNI PROJEKTANT ARHITEKTURE IN INVESTITOR.

**V SKLOP IZVAJALČEVE PONUDBE SODIJO VSI DELAVNIŠKI NAČRTI, KI JIH PRED IZVEDBO GLEDE TEHNIČNE PRAVILNOSTI, ZAHTEVANE KAKOVOSTI IN IZGLEDA POTRDI ODGOVORNI PROJEKTANT ARHITEKTURE.**

KJER NI OPREDELJENEGA IZVEDBENEGA INDUSTRIJSKEGA DETAJLA ALI IZDELKA, GA MORA IZVAJALEC PRED IZVEDBO PREDSTAVITI, IZBOR POTRDITA ODGOVORNI PROJEKTANT ARHITEKTURE IN INVESTITOR.

VZORCE VSEH FINALNIH MATERIALOV JE PONUDNIK DOLŽAN PREDLOŽITI PROJEKTANTU V POTRDITEV. KJER SO MOŽNE ALTERNATIVE V IZBIRI MATERIALA (FINALNE OBLOGE POVRŠIN, NJIHOVE OBDELAVE, VIDNI IN NEVIDNI PRITRDILNI MATERIALI, PODKONSTRUKCIJE, VZORCI POTISKOV, OKOVJE, OBDELAVE STAVBNEGA POHIŠTVA IN PODOBNO), JE PRED IZVEDBO OBVEZNO PREDLOŽITI VZORCE, KI JIH POTRDITA ODGOVORNI PROJEKTANT ARHITEKTURE IN INVESTITOR.

**KAZALO NAČRTOV IN ELABORATOV ZA FAZO PZI**

- NAČRT ARHITEKTURE

- NAČRT ELEKTRO INŠTALACIJ IN ELEKTRO OPREME

- NAČRT STROJNIH INŠTALACIJ IN STROJNE OPREME

**KAZALO RISB**

**TEHNIČNI PRIKAZI**

01 TLORIS LABORATORIJA – PRIKAZ RUŠITEV M 1/50

02 TLORIS LABORATORIJA – PRIKAZ POHIŠTVENE OPREME M 1/50

03 TLORIS LABORATORIJA – UMESTITEV TEHNOLOŠKE OPREME M 1/25

**Opis projektnih rešitev**

Prenova biokemijskega laboratorija v UKC Maribor je poseg, ki je prostorsko omejen na obstoječe prostore, ki so v uporabi. Obstoječe stanje konstrukcije objekta se delno spreminja, sprememba je predmet posebnega projekta – DGD PZI za spremembo nosilne konstrukcije nosilnega zidu – in ni predmet tega PZI, saj je prostorsko in izvedbeno izoliran oz. ga je potrebno spremljati posamezno.

Zaradi namestitve novih laboratorijskih aparatov, ki niso predmet tega projekta, je potrebno izvesti naslednja dela, ki so predmet tega projekta:

Odstranitve

Odstraniti je potrebno celoten strop, talne obloge, dele obstoječih predelnih sten, nekaj vrat, del zidu pri serverskem prostoru, prestaviti nekaj drsnih vrat in odstraniti instalacije, ki so vezane na obstoječo opremo in naprave. Pri tem je potrebno upoštevati projekte električnih in strojnih instalacije.

Nove finalizacije

Po izvedbi novih instalacijskih del je potrebno izvesti krpanje estrihov, pritrditve stropnih oblog, namestiti nov strop, namestiti nove talne obloge in nizkostenske obloge z zaokrožnicami, izvesti nova fina instalacijska dela ter nova dela namestitve mavčnokartonskih sten.

Ob tem je potrebno namestiti novo stavbno pohištvo, vse skupaj pa izvajati v režimu najvišje možne čistosti ter ravnati z gradbiščem in odpadki tako, da niso moteni procesi v bolnišnici.

Po končanju vseh instalacijskih in finalizacijskih del je potrebno ustvariti pogoje za namestitev medicinske oz. laboratorijske opreme ter pohištvene opreme.

Po izvedenih odstranitvenih delih je potrebno izvesti vsa dela, ki so opredeljena v gradbenem dovoljenju in DGD ter PZI delih za spremembo / rezanje nosilnega slopa v sredini laboratorijskega prostora, ki jih opredeljuje PGD (izdelal Arhitekt Ernst d.o.o., pridobljeno gradbeno dovoljenje).

Vsa dela so opredeljena v popisu odstranitvenih, gradbenih in obrtniških ter instalacijskih del, ki so sestavni del tega projekta.

**ZAKLJUČEK**

Gradnja predvidenega objekta mora potekati v skladu Z DGD in PZI projektno dokumentacijo.

Pred začetkom del morajo ustrezne strokovne službe investitorja ter izbrani izvajalec pregledati ustreznost in usklajenost tehnične dokumentacije (PZI - projekt za izvedbo) in predvideti tehnologijo in potek del ter podati morebitne pripombe k pregledani projektni dokumentaciji.

Pred pričetkom del mora investitor zagotoviti nadzor nad kvaliteto izvajanih gradbenih del. Dela se morajo vršiti v skladu s predpisi, normativi in standardi, tehničnim poročilom, po grafičnih prilogah in popisu del iz projektne dokumentacije.

Izvajalec mora poskrbeti, da bodo dela potekala varno v skladu s predpisi iz varstva pri delu. Posebno pozornost je potrebno posvetiti varovanju delavcev in materialnih sredstev, ki bodo sodelovali pri gradnji objekta.

V primeru, da pride pri izvajanju del do kakšne nejasnosti oz., da izvajalec ali nadzorni organ odkrijeta v projektu kakšno nepravilnost, sta jo dolžna odpraviti ali o tem obvestiti projektanta, ki mora napako v najkrajšem času odpraviti.

INVESTITOR mora zagotoviti sredstva za občasen projektantski nadzor in za izdelavo projekta izvedenih del. Vse spremembe, ki nastanejo med gradnjo, je potrebno sproti evidentirati (vpisati v gradbeni dnevnik).

Posebej pomembno je, da nadzorni organ pred začetkom del pregleda ali je celotna projektna dokumentacija usklajena in o tem poda obvestilo investitorju.

**IZBRANI IZVAJALEC MORA PRED PRIČETKOM DEL PREUČITI PROJEKTNO DOKUMENTACIJO IN Z NADZORNIM INŽENIRJEM NAROČNIKA TER NAROČNIKOM USKLADITI TERMINSKI PLAN DEL.**

**KAZALO RISB**

01 TLORIS LABORATORIJA – PRIKAZ RUŠITEV M 1/50

02 TLORIS LABORATORIJA – PRIKAZ POHIŠTVENE OPREME M 1/50

03 TLORIS LABORATORIJA – UMESTITEV TEHNOLOŠKE OPREME M 1/25